label_title: Svetovno prvenstvo v hokeju na ledu 1990
label_desc: Svetovno prvenstvo v hokeju na ledu 1990 je bilo štiriinpetdeseto Svetovno prvenstvo v hokeju na ledu. Potekalo je med 20. marcem in 2. majem 1990 v Bernu in Freiburgu, Švica (skupina A), Lyonu in Megèvu, Francija (skupina B), Budimpešti, Madžarska (skupina C) ter Cardiffu, Wales, Združeno kraljestvo (skupina D). Zlato medaljo je osvojila sovjetska reprezentanca, srebrno švedska, bronasto pa češkoslovaška, v konkurenci osemindvajsetih reprezentanc, šestindvajsetič tudi jugoslovanske, ki je osvojila sedemnajsto mesto in se uvrstila v skupino B. To je bil za sovjetsko reprezentanco dvaindvajseti in zadnji naslov svetovnega prvaka. 